Ei tea, kas see ärataks mind talveunest, kui korraks kõrvuni lumehange hüppaksin? Peaks vist proovima, aga täna ei viitsi. Aga piitsutamist vajan sellegipoolest, sest veebruar on juba ukse taga ja märts läheb juba kindlasti nii tegusaks, et jään jälle ajahätta. Lisaks aiale olen omale ka käsitööelu elavdamise missiooni võtnud. Ideed on suured ja kui leian piisavalt vahendeid, siis teen valmis midagi enneolematut. Aga millal see  juhtuda võiks, ei tea. Nii nagu juba vähemalt viis aastat unistan oma aianduskoduleheküljest ja vist juba 10 aastat unistan oma isiklikust aiaärist. Mõned unistused vast jäävadki unistusteks. Sest mulle meenub kusagilt ajakirjast ühe aedniku lause. "Selleks, et ellu viia kõik oma aiakujunduse ideed, kulub vähemalt mitu maapealset elu." Aedniku nime ei mäleta ja sõnastus oli võib-olla ka väheke teistsugune, kuid mõte jäi samaks:)